Markmið rannsóknarinnar var að auka tengsl leikskóla og grunnskóla , skapa samfellu milli skólastiganna , stuðla að sveigjanleika í skólakerfinu og móta grunn að námskrá fyrir þennan aldurshóp . Rannsóknin var unnin í samstarfi við og með styrk frá Leikskóla - og Menntasviði Reykjavíkurborgar . Um var að ræða starfendarannsókn ( e. action research ) sem unnin var í þremur leikskólum og þremur grunnskólum Reykjavíkurborgar og stóð rannsóknin í þrjú ár , frá janúar 2009 . Markmið starfendarannsókna í skólum er að bæta vinnubrögð og þróa starfshætti til betri vegar . Kennarar sem taka þátt í slíkum rannsóknum beina athyglinni að eigin starfsháttum og áhrifum þeirra á börnin . Prófaðar eru nýjar leiðir sem kennararnir sjálfir taka þátt í að móta . Gerðar eru athuganir á því hvernig til tekst með því að afla gagna sem síðan eru greind og túlkuð . Í þessu verkefni tóku grunnskóla - og leikskólakennararnir þátt í rannsókninni frá upphafi og mótuðu í sameiningu hugmyndafræði og starfshætti . Skólarnir voru valdir skv. eftirfarandi viðmiðum : • Hugmyndafræði skólanna er ekki sú sama • Nægjanlegt fagfólk er starfandi í skólunum